DelfinGroup
AS DelfinGroup ir Latvijas finanšu nozares uzņēmums, kas darbojas ar zīmoliem Banknote un VIZIA. Tas ir dibināts 2009. gadā. Uzņēmuma birojs ir Rīgā. Uzņēmums attīsta un piedāvā patēriņa aizdevumus, aizdevumus senioriem, nomaksas pakalpojumus, lombarda aizdevumus un lietotu, mazlietotu un jaunu preču tirdzniecību vairāk nekā 90 filiālēs Latvijā un Lietuvā, kā arī tiešsaistes veikalā banknote.lv DelfinGroup vairāk nekā 300 profesionāļu komanda vidēji mēnesī izsniedz 35 tūkstošus aizdevumu. Uzņēmuma kopējais reģistrēto klientu skaits pārsniedz 400 000. DelfinGroup kopš 2014. gada ir pazīstams Nasdaq Riga biržā kā obligāciju emitents un kopš 2021. gada kā akciju emitents Baltijas Oficiālajā sarakstā. Uzņēmums 2021. gadā veica IPO, piesaistot gandrīz 6000 jaunu akcionāru. Uzņēmums veic regulāru ikceturkšņa dividenžu izmaksu. Uzņēmuma ilgtspējas pamatā ir fokuss uz korporatīvo pārvaldību, fintech inovācijām, atbildīgu aizdevumu izsniegšanu, finanšu iekļaušanu un aprites ekonomikas veicināšanu. Uzņēmums strādā ar peļņu katru gadu kopš 2010. gada. Uzņēmums ir Fintech Latvia Asociācijas biedrs. Uz 2024. gada aprīli DelfinGroup akcionāri ir SIA Alppes Capital (29.06%), SIA EC finance (14.93%), SIA AE Consulting (8.58%). 34.62% akciju atrodas brīvā publiskā apgrozībā biržas Nasdaq Riga Baltijas Oficiālajā sarakstā.